stanford-oval/wikipedia huggingface dataset:
ג'ו ביידן
נשיא ארצות הברית > מדיניות חוץ > מתיחות מול סין

במהלך נשיאותו של ביידן המשיכה ההסלמה ביחסי ארצות הברית–סין שחלה בתקופת הממשלים הקודמים. בתגובה לתקופנות סינית במרחב של מזרח אסיה, ממשל ביידן פעל לקדם בריתות כלכליות וביטחוניות עם מדינות האזור, כמו גם חיזוק הברית לדיאלוג ביטחוני רב-צדדי ("הקוואד") הקיימת. בספטמבר 2021, ביידן הכריז על ברית אסטרטגית וביטחונית חדשה בין ארצות הברית, אוסטרליה ובריטניה – ברית AUKUS. במאי 2022 ביקר לראשונה במזרח אסיה כנשיא. הוא קידם תוכנית, המכונה "המסגרת הכלכלית האינדו-פסיפית" (IPEE), אשר תהיה משקל נגד לשותפות הטראנס-פסיפית (TTP).
החל ב-2022 חלה הסלמה מחודשת בין סין לטאיוואן, וצבא השחרור העממי ביצע הפרות של המרחב האווירי הטאיוואני. נוכח תרגיל צבאי סיני באזור, עלה חשש כי סין עומדת לקראת פלישה לטאיוואן. בתגובה לכך, ביידן קידם ב-2 באוגוסט את ביקור יו"ר בית הנבחרים ננסי פלוסי בטאיוואן על אף המחאה הסינית התקיפה. בצל מתיחות בין סין לטאיוואן, שהיא יצרנית השבבים הגדולה בעולם, הקונגרס העביר את חוק השבבים והמדע שאפשר לממשל ביידן לסבסד את תעשיית המוליכים למחצה, ולהשקיע עוד מיליארדים בחדשנות מדעית וטכנולוגית לצורך עידוד התעשייה המקומית בפברואר 2023 אירוע נוסף הוביל להסלמה ביחסים בין ארצות הברית לסין, כאשר בלון ריגול גדול ממדים התגלה מעל שמי מונטנה. סין הכחישה את הטענות כי היא מבצעת ריגול בארצות הברית ובקנדה. בתגובה לאירוע הנשיא ביידן ביטל את ביקורו המיועד של מזכיר המדינה בלינקן בבייג'ינג וב-4 בפברואר, לאחר ארבעה ימים של מעקב אחר הבלון, הוא יורט בהוראה נשיאותית.
נשיא ארצות הברית > מדיניות חוץ > תימן

ב-14 בנובמבר 2023, במסגרת התנגדותם של ארגון הטרור השיעי החו'תים למלחמת חרבות ברזל איימו כי בכוונתם לפגוע ולמנוע את כניסתן של ספינות תובלה ישראליות ולא ישראליות לים סוף. הם הכריזו על הטלת מצור ימי על חופי אילת והחלו לתקוף אוניות סוחר בבאב אל-מנדב, שלטענתם היו בבעלות ישראלית או מיועדות לעגון בישראל, אך לאחר בדיקה התברר שאלו אוניות משא בין-לאומיות. בפועל, גם ספינות שלא קשורות לישראל הותקפו, ונכון לאמצע דצמבר 2023, יותר מ-20 ספינות דיווחו על תקריות מסוג זה. לפי דיווח ב"וול סטריט ג'ורנל", אוניית ביון איראנית שפועלת בים האדום מאתרת ספינות עבור החות'ים ומספקת שירותי מכ"ם כדי להכווין טילים וכטב"מים עליהן. ארצות הברית ביקשה מישראל שלא לתקוף אותה בעצמה כדי למנוע מלחמה אזורית כוללת. ריבוי התקריות גרם לכך שחברות ספנות מרכזיות הודיעו שלא יעברו דרך ים סוף, והפנו את האוניות להפלגה דרך כף התקווה הטובה בדרום אפריקה, דבר שהאריך את משך ההפלגה בשבועיים, ייקר משמעותית את עלות ההפלגה, ופגע בכלכלת מצרים. בין החברות שהודיעו על כך שיימנעו משיט בים האדום נמנים מארסק ותאגיד הנפט BP. מחיר הביטוח לאוניות שעוברות בים סוף עלה בחדות מתחילת ההתקפות.
בתגובה לכך ממשל ביידן פעל להקים קואליציה צבאית המשלבת כוחות חיל הים מ-20 מדינות בהובלת ארצות הברית, שהוקמה בדצמבר 2023, במטרה לאבטח ספינות מסחריות הנעות בנתיב השיט בים האדום ובמפרץ עדן מפני ניסיונות תקיפה של החות'ים במסגרת מעורבותם במלחמה.
נשיא ארצות הברית > נושאים נוספים

במהלך אחד העימותים לקראת בחירת מועמד המפלגה הדמוקרטית לנשיאות בשנת 2020, הבטיח ביידן שאם ייבחר הוא ימנה, לראשונה בתולדות ארצות הברית, שופטת שחורה לבית המשפט העליון. הוא קיים הבטחה זו לאחר שהסנאט אישר את מינויה של קטנג'י בראון ג'קסון, שופטת בית המשפט הפדרלי לערעורים במחוז קולומביה, כמחליפתו של סטיבן ברייר.
בסוף 2022 פרצה שערורייה סביב גילויים של מסמכים מסווגים במעונות מגוריו של ביידן, כאשר מסמכים אלו נועדו להיות בחזקת הארכיון הלאומי של ארצות הברית.
הבחירות לנשיאות ארצות הברית 2024

לאחר חודשים של ספקולציות, ביידן הכריז ב-25 באפריל 2023 על כוונתו לרוץ לבחירה מחדש כנשיא בבחירות 2024, כשקמלה האריס שוב כסגניתו. הקמפיין החל באותו יום ארבע שנים לאחר השקת הקמפיין שלו לנשיאות ב-2020 ביום הכרזתו, סקר של גאלופ הראה את דירוג ההסכמה של ביידן על 37 אחוזים, כאשר רוב המשיבים ציינו את הכלכלה כדאגה הגדולה ביותר. במהלך הקמפיין שלו, הוא קידם מדיניות כלכלית המכונה "Bidenomics" לאחר מגפת COVID-19 פעמים רבות חזר על כוונתו "לסיים את העבודה" כסיסמה פוליטית.
חששות בריאותיים עלו לגבי ביידן במהלך נשיאותו, בעיקר בגילו וביכולתו לכהן כהונה שנייה. חששות אלו הגיעו לשיא ביוני 2024, לאחר עימות טלוויזיוני בין ביידן למועמד המפלגה הרפובליקנית דונלד טראמפ. ביידן ספג ביקורת קשה, כאשר פרשנים אמרו כי לעיתים קרובות הוא איבד את קו המחשבה שלו, ענה לתשובות בצורה לא ברורה, נראה עצבני, דיבר בקול צרוד, ולא הצליח להיזכר בסטטיסטיקה או להביע את דעתו בבירור במספר הזדמנויות. בעלי טורים רבים בעיתונים הכריזו שטראמפ הוא המנצח, וסקרים הראו כי הרוב המכריע של הציבור האמין שטראמפ ניצח. לאחר שהדיון עורר שאלות בנוגע לבריאותו, ביידן עמד בפני קריאות לפרוש מהמירוץ מצד דמוקרטים עמיתים וממועצות המערכת של מספר עיתונים גדולים. עד 19 ביולי, יותר מ-30 דמוקרטים בכירים קראו לפרישתו.
למרות קריאות רבות להסיר את מועמדותו, ביידן התעקש שוב ושוב שהוא יישאר מועמד. עם זאת, ב-21 ביולי, פורסם מכתב חתום בחשבון ברשת ה-X שלו בו הוא הודיע על פרישתו מהמועמדות, וקבע שזה "לטובת המפלגה שלי והמדינה". ביידן הוא הנשיא המכהן הראשון הכשיר להיבחר מחדש שהסיר את מועמדותו לנשיאות מאז לינדון ג'ונסון ב-1968, והנשיא הראשון בתולדות ארצות הברית שבחר שלא להיבחר מחדש לאחר שכבר זכה במקדימוֹת.
ב-21 ביולי 2024 הודיע ביידן כי הוא פורש מהמירוץ ומעניק את תמיכתו לסגניתו קמלה האריס.
לאחר כהונתו כנשיא

בפברואר 2025, פורסם כי ביידן חתם על חוזה ייצוג עם סוכנות CAA (אנ') האמריקאית. זאת לאחר שהיה מיוצג בעבר על ידי CAA בין השנים 2017–2020, לאחר שסיים את כהונתו כסגן הנשיא ה-47 של ארצות הברית.
טענות בדבר תקיפה מינית

החל ממרץ 2019 עלו מספר טענות נגד ביידן על התנהגות בלתי-ראויה, ואף תקיפה מינית. הראשונה שהאשימה את ביידן הייתה לוסי פלורס, פעילה במפלגה הדמוקרטית שהייתה מועמדת לתפקיד סגן מושל מדינת נבדה, שטענה שבמהלך הקמפיין שלה ב-2014, ביידן הניח ידיים על כתפיה ונישק את ראשה. בחודש לאחר מכן, שש נשים טענו שביידן נגע בהן באופן בלתי-ראוי.
בתחילת אפריל 2019 גרסה טארה ריד שביידן הטריד אותה מינית כשהייתה עוזרת בלשכתו בשנת 1993. כשנה לאחר מכן, בסוף אפריל 2020, טענה ריד שביידן לא רק הטריד אותה אלא אף תקף אותה מינית. לדבריה, הוא הצמיד אותה לקיר והחדיר את אצבעותיו אליה בגבעת הקפיטול. כשבועיים לאחר ריאיון זה הגישה ריד תלונה במשטרת וושינגטון על התקיפה. ביידן הכחיש את הטענות בריאיון שנתן לערוץ MSNBC ב-1 במאי 2020.
מוניטין

כסנאטור, ביידן דורג באופן עקבי כאחד מחברי הסנאט הכי פחות אמידים. לטענתו, מצב זה נוצר בעקבות היבחרו לקונגרס בגיל צעיר במיוחד. בראשית דרכו בסנאט קידם ביידן צעדים לרפורמה במימון הבחירות בארצות הברית, זאת מתוך אמונה כי פקידי ציבור פחות אמידים עשויים להתפתות לקבל תרומות תמורת טובות הנאה פוליטיות. בנובמבר 2009 נאמד הונו של ביידן ב-27,012 דולר אמריקני. בנובמבר 2020 שווי משפחת ביידן נאמד בכ-9 מיליון דולר (כ-30 מיליון שקל חדש), בעיקר בשל מכירות ספריו של ביידן והרצאות בתשלום שקיים לאחר כהונתו כסגן הנשיא.
העיתונאי האוורד פיינמן (אנ') משבועון החדשות "ניוזוויק" כתב: ”ביידן אינו אקדמאי, הוא לא הוגה תיאורטי, הוא פוליטיקאי רחוב נהדר. הוא בא מרקע של אנשי עבודה בסקרנטון – מוכרי רכבים, סוחרי מכוניות, אנשים שיודעים כיצד למכור. יש לו את המתנה האירית הגדולה הזו.” מאז כהונתו השנייה כסגן הנשיא, במיוחד לאחר מותו של בו ביידן ב-2015, ביידן מסוקר סביב אופיו האמפתי ויכולתו לתקשר עם רגשות צער.
פעמים תכופות ביידן חורג מנאומיו הכתובים ונוהג לפלוט אמירות שנתפסות כמביכות וסתמיות. בשנת 2018 כינה את עצמו ביידן "מכונת פדיחות".
ביידן, ישראל והיהודים > מלחמת חרבות ברזל

עם פרוץ מלחמת חרבות ברזל באוקטובר 2023 הביע ביידן תמיכה בלתי מסויגת בישראל. בנאום שנשא תיאר לפרטים את זוועת מעשי החמאס בעוטף עזה, ואמר כי "ברגע הזה עלינו להיות ברורים: אנחנו עומדים לצד ישראל, ונוודא שלישראל יש מה שהיא צריכה להגן על עצמה. אין תירוץ לטרור כזה, חמאס לא נלחם למען זכותם של הפלסטינים להגדרה עצמית, אלא להשמדת העם היהודי".
ב-18 באוקטובר הגיע לישראל לביקור בזק ונפגש עם ראש הממשלה בנימין נתניהו וקבינט המלחמה, והביע תמיכה בישראל להמשך הלחימה בחמאס ובארגוני הטרור ברצועת עזה, עם זאת אמר שיש מקום להפריד את האוכלוסייה מארגוני הטרור שמשתמשים בהם כמגן אנושי, וביקש מישראל לאפשר כניסה חלקית של סיוע הומנטרי לתושבי הרצועה דרך מצרים. במהלך ביקורו נפגש עם אנשי כוחות הביטחון שנלחמו במחבלים שחדרו לישראל, והתחייב לסייע לישראל בהחזרת החטופים בעזה. כמו כן הבטיח ביידן סיוע צבאי וכלכלי נרחב לישראל.
במאי 2024 הודיע ביידן כי ימנע משלוחי נשק וארטילריה לישראל, אם ישראל תפלוש באופן מאסיבי לרפיח. ביוני 2024, לאחר שצה"ל נכנס לרפיח, נטען כי ארצות הברית הפחיתה כ-50% ממשלוחי הנשק שלה לישראל, עם זאת, גורמים אמריקניים טענו כי משלוחי הנשק שמתעכבים ספורים. ביוני 2024 הודה היועץ לביטחון לאומי של ארה״ב, ג'ייק סאליבן, כי הם מעכבים משלוח פצצות במשקל טון, וכי אין שינוי בעמדתם בהקשר זה.
בנוסף, ביידן קידם לאזור שתי נושאות מטוסים וכוחות נוספים על מנת להרתיע את איראן, חזבאללה וסוריה, ולמנוע מהם לחבור לחמאס ולהצטרף למלחמה נגד ישראל. כמו כן, ביידן קרא לישראל להימנע מהסלמה בלבנון.
בחודש אוגוסט, בנאומו בוועידה הלאומית הדמוקרטית. התייחס ביידן למפגינים נגד ישראל במילים: "יש להם נקודה – הרבה אנשים חפים מפשע נהרגים בשני הצדדים". בנוסף אמר "נמשיך לפעול להחזרת בני ערובה הביתה ולסיים את המלחמה בעזה, ולהביא שלום וביטחון למזרח התיכון. אנו פועלים מסביב לשעון, מזכיר המדינה שלי, כדי למנוע מלחמה רחבה יותר, לאחד בני ערובה עם משפחותיהם ולהגביר את סיוע הבריאות ההומניטרי והמזון לעזה כעת על מנת לשים קץ לסבל האזרחי של העם הפלסטיני, ולבסוף להביא להפסקת אש שתסיים את המלחמה הזו". נאום זה, שבו קיימת הקבלה זהה בין תושבי ישראל והחטופים לתושבי עזה, ספג ביקורת ממפגינים במקום וממבקרים נוספים.
משפחה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. צריך להוסיף את אבותיו ואת אחיו של ביידן.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  | ניליה האנטר | ניליה האנטר | ניליה האנטר | ניליה האנטר | ניליה האנטר | ניליה האנטר |   |   | ג'ו ביידן | ג'ו ביידן | ג'ו ביידן | ג'ו ביידן | ג'ו ביידן | ג'ו ביידן |   |   | ג'יל ביידן | ג'יל ביידן | ג'יל ביידן | ג'יל ביידן | ג'יל ביידן | ג'יל ביידן |  |  |  |  |  |  |  |  |
|  |  |  |  |  |  | ניליה האנטר | ניליה האנטר | ניליה האנטר | ניליה האנטר | ניליה האנטר | ניליה האנטר |   |   | ג'ו ביידן | ג'ו ביידן | ג'ו ביידן | ג'ו ביידן | ג'ו ביידן | ג'ו ביידן |   |   | ג'יל ביידן | ג'יל ביידן | ג'יל ביידן | ג'יל ביידן | ג'יל ביידן | ג'יל ביידן |  |  |  |  |  |  |  |  |
|  |  |  |  |  |  |  |  |  |  |   |   |   |   |   |   |  |  |  |  |   |   |   |   |  |  |  |  |  |  |  |  |  |  |  |  |
|  |  |  |  |  |  |  |  |  |  |   |   |   |   |   |   |  |  |  |  |   |   |   |   |  |  |  |  |  |  |  |  |  |  |  |  |
|  |  |  |  |  |  | בו ביידן | בו ביידן | בו ביידן | בו ביידן | בו ביידן | בו ביידן |  |  | האנטר ביידן | האנטר ביידן | האנטר ביידן | האנטר ביידן | האנטר ביידן | האנטר ביידן |  |  | אשלי ביידן | אשלי ביידן | אשלי ביידן | אשלי ביידן | אשלי ביידן | אשלי ביידן |   |   | הווארד קריין | הווארד קריין | הווארד קריין | הווארד קריין | הווארד קריין | הווארד קריין |
|  |  |  |  |  |  | בו ביידן | בו ביידן | בו ביידן | בו ביידן | בו ביידן | בו ביידן |  |  | האנטר ביידן | האנטר ביידן | האנטר ביידן | האנטר ביידן | האנטר ביידן | האנטר ביידן |  |  | אשלי ביידן | אשלי ביידן | אשלי ביידן | אשלי ביידן | אשלי ביידן | אשלי ביידן |   |   | הווארד קריין | הווארד קריין | הווארד קריין | הווארד קריין | הווארד קריין | הווארד קריין |
הוקרה

2008 ציין על ידי המגזין האמריקאי Working Mother" בגין תרומתו לשיפור איכות החיים באמצעות מדיניות עבודה ידידותית  כלפי המשפחות"
2008 - עיטור המסדר הילאל-א-פקיסטן  להצטיינות עבור התמיכה המתמדת בפקיסטן  - יחד עם הסנטור ריצ'רד לוגאר
2009 - מדליית השלום  של קוסובו על עמדתו למען עצמאות המדינה
2016 - פרס "Freedom of the City מטעם המחוז לות'
2017 - המדליה הנשיאותית לחירות של ארצות הברית
10 בדצמבר 2020 - יחד עם קמלה האריס הוכרז על ידי המגזין טיים כאיש השנה של שנת 2020
2016 - פרס תאודור הרצל מטעם הקונגרס היהודי העולמי
ראו גם

הבחירות לסנאט של ארצות הברית בדלאוור (1972)
2012 VP113
לקריאה נוספת

טל ויינטראוב (עורכת), בעלות הברית: נשיא ארצות הברית ג'ו ביידן על ההתייצבות לצד ישראל הדמוקרטית, הוצאת תלם, קרן ברל כצנלסון, 2024
Franklin Foer, The Last Politician: Inside Joe Biden's White House and the Struggle for America's Future, Penguin Press, 2023, ISBN 1101981148
Michael Barone and Richard E. Cohen, The Almanac of American Politics, Washington: National Journal, 2008, ISBN 0-89234-116-5
Ethan Bronner, Battle for Justice: How the Bork Nomination Shook America, W. W. Norton & Company, 1989, ISBN 0-393-02690-6
Jack Germond and Jules Witcover, Whose Broad Stripes and Bright Stars? The Trivial Pursuit of the Presidency 1988, Warner Books, 1989, ISBN 0-446-51424-1
John Heilemann and Mark Halperin, Game Change: Obama and the Clintons, McCain and Palin, and the Race of a Lifetime, New York: HarperCollins, 2010, ISBN 0-06-173363-6
Jane Mayer and Jill Abramson, Strange Justice: The Selling of Clarence Thomas, Houghton Mifflin, 1994, ISBN 0-395-63318-4
Charles Moritz, Current Biography Yearbook 1987, New York: H. W. Wilson Company, 1987
Paul Taylor, See How They Run: Electing the President in an Age of Mediaocracy, Alfred A. Knopf, 1990, ISBN 0-394-57059-6
Jules Witcover, Joe Biden: A Life of Trial and Redemption, New York City: William Morrow, 2010, ISBN 0-06-179198-9
Richard Wolffe, Renegade: The Making of a President, New York: Crown Publishers, 2009, ISBN 0-307-46312-5
לקריאה נוספת > כתביו

הבטח לי, אבא, Flatiron Books, 2017, מסת"ב 978-1250171672
הבטחות שצריך לקיים, רנדום האוס, 2007, מסת"ב 1-4000-6536-4
Administration's Missile Defense Program and the ABM Treaty: Hearing Before the Committee on Foreign Relations, U.S. Senate, U.S. Government Printing Office, 2001
Examining The Theft Of American Intellectual Property At Home And Abroad: Hearing before the Committee On Foreign Relations, U.S. Senate, U.S. Government Printing Office, 2002, ISBN 0-7567-4177-7
Hearings to Examine Threats, Responses, and Regional Considerations Surrounding Iraq: Hearing before the Committee on Foreign Relations, U.S. Senate, U.S. Government Printing Office, 2002, ISBN 0-7567-2823-1
Strategies for Homeland Defense: A Compilation by the Committee on Foreign Relations, U.S. Senate, Diane Publishing, 2003, ISBN 0-7567-2623-9
Putin Administration's Policies toward Non-Russian Regions of the Russian Federation: Hearing before the Committee on Foreign Relations, U.S. Senate, U.S. Government Printing Office, 2001, ISBN 0-7567-2624-7
Threat of Bioterrorism and the Spread of Infectious Diseases: Hearing before the Committee on Foreign Relations, U.S. Senate, U.S. Government Printing Office, 2001, ISBN 0-7567-2625-5
How Do We Promote Democratization, Poverty Alleviation, and Human Rights to Build a More Secure Future: Hearing before the Committee on Foreign Relations, U.S. Senate, U.S. Government Printing Office, 2002, ISBN 0-7567-2478-3
Political Future of Afghanistan: Hearing before the Committee on Foreign Relations, U.S. Senate, Diane Publishing, 2003, ISBN 0-7567-3039-2
International Campaign Against Terrorism: Hearing before the Committee on Foreign Relations, U.S. Senate, Diane Publishing, 2003, ISBN 0-7567-3041-4
Halting the Spread of HIV/AIDS: Future Efforts in the U.S. Bilateral & Multilateral Response: Hearings before the Comm. on Foreign Relations, U.S. Senate, Diane Publishing, 2002, ISBN 0-7567-3454-1
(ביחד עם ג'סי הלמס), Hague Convention On International Child Abduction: Applicable Law And Institutional Framework Within Certain Convention Countries Report To The Senate, Diane Publishing, 2000, ISBN 0-7567-2250-0
ביאורים

↑  ביידן טען לפחות בשתי הזדמנויות כי נהג המשאית היה נתון תחת השפעת אלכוהול, אולם לא היה זה המקרה.
↑  בסנאט של ארצות הברית, "חבר בכיר" (Ranking member) הוא החבר הבכיר ביותר בוועדה קבועה של הקונגרס מטעם מפלגת המיעוט. בוועדות רבות מכהן החבר הבכיר, יחד עם יושב ראש הוועדה, כחבר בכל ועדות המשנה של הוועדה. כאשר מפלגת המיעוט נוטלת את הרוב באחד מבתי הקונגרס ממפלגת הרוב לאחר בחירות אמצע הכהונה, החבר הבכיר עשוי – אם כי לא תמיד – להתמנות ליושב ראש הוועדה.
↑  בסנאט של ארצות הברית, לכל מדינה שני נציגים: האחד בכיר (senior senator) והשני זוטר (junior senator). בזכות מערכת הקבוצות בסנאט של ארצות הברית (אנ'), לא יכול להיווצר מצב בו שני סנאטורים המייצגים מדינה כלשהי הם זוטרים או בכירים.
↑  ביידן בחר שלא להתמודד בבחירות לנשיאות ארצות הברית 1992 בין היתר משום שהצביע נגד ההחלטה שהותירה לממשלת ארצות הברית לפתוח במלחמת המפרץ. הוא שקל להצטרף אל המירוץ למועמדות המפלגה הדמוקרטית לנשיאות ארצות הברית לקראת הבחירות לנשיאות ארצות הברית 2004, אולם באוגוסט 2003 בחר שלא להצטרף למירוץ, ואמר שאין לו מספיק זמן וכל ניסיון להצטרף יגזול ממנו זמן רב ויקר. בשלהי 2004, עלה שמו של ביידן כמועמד פוטנציאלי לתפקיד מזכיר המדינה של ארצות הברית בממשלו של ג'ון קרי אם וכאשר היה נבחר.
↑  בלשנים ופרשנים פוליטיים אחדים טענו כי התמלול הנכון של האמירה כולל פסיק אחרי המילה "אפרו-אמריקאי", אשר לטענת אחד מהם "תשנה באופן משמעותי את המשמעות (ואת מידת העלבון) של ההערה של ביידן".
↑  ביידן העריץ את מקיין הן מבחינה פוליטית והן באורח אישי; במאי 2004 הוא דחק במקיין להציע את מועמדותו לסגן נשיא ארצות הברית כעמיתו למירוץ של המועמד הדמוקרטי לנשיאות ג'ון קרי, ואמר כי כרטיס נשיאותי בין-מפלגתי יסייע בשיפור "השסע האכזר" בפוליטיקה של ארצות הברית.
↑  ביידן היה האדם הרביעי שהתמודד הן לתפקיד סגן נשיא ארצות הברית והן לבחירה חוזרת לסנאט של ארצות הברית, אחרי לינדון ג'ונסון, לויד בנטסן וג'ו ליברמן, והשני מאז ג'ונסון שזכה בשתי הבחירות שבהן התמודד.
אנמיה

| --- | --- |

יד חיוורת של אדם עם אנמיה (משמאל, עם טבעת) ולידה יד שאינה אנמית (מימין)
 תחום:  המטולוגיה 
 טיפול:  ננדרולון  oxymetholone  deferasirox  Ferumoxides  sodium ferric gluconate complex  Methoxy polyethylene glycol-epoetin beta  eltrombopag  ferric carboxymaltose  iron sucrose  oxymetholone  (RS)-lenalidomide  sodium ascorbate  ננדרולון  epoetin alfa 
 קישורים ומאגרי מידע
 eMedicine:  article/198475 
 DiseasesDB:  663
 MeSH:  D000740
 MedlinePlus:  000560
 סיווגים
 ICD-10:  D50-D64
 
תאי דם אדומים של חולה אנמיה חרמשית
אָנֶמְיָה (Anemia, בעברית: מִעוּט דָּם) היא שם כולל לכמה מחלות שהמשותף לכולן: תכולה נמוכה של המוגלובין בדם או חסר בתאי דם אדומים שיכולים לשאת את ההמוגלובין, מה שגורם לאספקה ירודה של חמצן לרקמות הגוף. זהו המצב ההמטולוגי השכיח ביותר והוא מופיע בכל קבוצות הגילים.
סוגי אנמיה

ניתן לחלק את מחלות האנמיה על פי מנגנון היווצרותן:
אנמיה כתוצאה מייצור מופחת או לקוי של המוגלובין או תאי דם אדומים
אנמיה כתוצאה מהרס של כדוריות אדומות
אנמיה כתוצאה מאובדן דם
סוגי אנמיה > ייצור מופחת או לקוי של המוגלובין או תאי דם אדומים

באנמיות מסוג זה, הבעיה היא ביצירת הכדוריות האדומות או החלבון המרכזי בהן המוגלובין.
לאנמיות מסוג זה יכולות להיות מספר סיבות הכוללות:
אי ייצור של תאי דם אדומים
ייצור מופחת של המוגלובין עקב חסר של ברזל בתזונה- אנמיה מחוסר ברזל.
חוסר בברזל הגורם ליצירת כדורית קטנה יותר נקרא אנמיה מיקרוציטית.
ייצור מופחת של המוגלובין עקב מחלה זיהומית כרונית המפריעה לזמינות הברזל בגוף
ייצור לא תקין של ההמוגלובין עקב מחלות תורשתיות כגון תלסמיה מסוג אלפא או בטא או במחלת אנמיה חרמשית
בעיה בייצור הממברנות של הכדוריות האדומות כמו במחלת אנמיה ספרוציטית
יצירה לא תקינה של כדוריות דם אדומות עקב חוסר של ויטמין B12 או חומצה פולית, הנקרא אנמיה מגלובלסטית
בעיות בכליות הגורמות לחוסר יצירת ההורמון אריתרופויאטין האחראי לייצור כדוריות אדומות במח העצם
בעיה ביצירת כל סוגי תאי הדם במח העצם, הנקראת אנמיה אפלסטית או אנמיה היפופלסטית
סוגי אנמיה > הרס של כדוריות אדומות או אובדן דם

אנמיה כזו נקראת: אנמיה המוליטית או בעברית: תמס-דם.
באנמיות מסוג זה ייצור כדוריות הדם תקין ואילו הבעיה היא בהרס של תאי דם או בדימום.
הרס מוגבר של כדוריות דם יכול להתרחש בכמה מצבים כגון: אנמיה המוליטית אוטואימונית שפוגעות באופן ספציפי בכדוריות הדם האדומות, לאחר נטילת תרופות מסוימות, באופן טבעי לאחר הלידה, בפגיעות חמורות בכלי הדם בהן הם צרים מידי למעבר של כדוריות הדם, בפגיעות מכניות בכדוריות הדם האדומות עקב נוכחות מסתם לב מכני, במתן עירוי דם לא מתאים, ובחשיפה לפול או לחומרים אחרים כאשר האדם סובל מחוסר באנזים G6PD.
אובדן של כדוריות אדומות נובע בעיקר מדימום לתוך הגוף והחוצה ממנו, שיכול להיות גלוי או סמוי. מקרים נפוצים של דימומים שגורמים לאנמיה הם דימומים חיצוניים בעקבות פציעה, דימומים לתוך מערכת העיכול (כולל בין השאר: סרטן המעי הגס), ודימומים במערכת המין הנשית. לעיתים, אנמיה הנגרמת מדימום יכולה להוביל באופן כרוני גם לאנמיה של חוסר ברזל עקב אי פיצוי תזונתי לאובדן הברזל בדימום.
קבוצות סיכון

תינוקות וילדים הם בסיכון מוגבר ללקות באנמיה. בישראל ההמלצה היא לתת מגיל 4 חודשים תוספת ברזל כדי למנוע זאת.
גם קשישים וחולים במחלות כרוניות לוקים יותר באנמיה. בנוסף חולים במחלות מעיים נוטים לחלות במחלה עקב חוסר ספיגה טובה של ברזל, חומצה פולית ו-B12 לכן הטיפול יכלול במקרים רבים מתן ברזל בזריקות ולא דרך מערכת העיכול.
בהשוואה לגברים, נשים בכלל ונשים בהריון בפרט, נוטות יותר לפתח אנמיה מחוסר ברזל עקב עליה בנפח הדם.
קבוצה נוספת אשר בסיכון היא קבוצת הצמחונים והטבעונים. בארצות המערב, אנשים רבים חיים במדינות אשר בהן מסורת האוכל בנויה כך שמרכיב עיקרי בתזונה הוא בשר, בשונה מהמזרח, שם התזונה מבוססת בעיקר על סויה ואורז. במערב, אנשים רבים שמפסיקים לאכול בשר, אינם משנים לחלוטין את תזונתם כך שתתבסס על סויה, ולכן אינם מקבלים מספיק חלבונים וברזל כמו אחיהם במזרח. לפיכך חלק מהצמחונים במערב הם אנמיים.
אבחון אנמיה

הסימפטומים אינם ספציפיים והם מבטאים את הירידה באספקת הדם והחמצן לרקמות ולאיברים השונים בגוף. בדרך כלל האדם שסובל מאנמיה יתלונן על:
חיוורון, חולשה, עייפות, נשירת שיער וסחרחורת.
כאב ראש, עצבנות, קושי בריכוז, חוסר תיאבון ובחילה.
עיקר האבחון של אנמיה, וההבדלה בין סוגי האנמיה השונים נעשים באמצעות בדיקות דם.
בדיקות הדם ששימושיות לאבחון האנמיה הן בדיקת רמת ההמוגלובין בדם (HGB) שתהיה נמוכה ברוב סוגי האנמיה, בדיקת חלקן היחסי של הכדוריות האדומות בנפח הדם - המטוקריט (HCT), בדיקת גודלן הממוצע של כדוריות הדם האדומות (MCV) שיכול להיות נמוך או גבוה בהתאם לסוג האנמיה, בדיקת מספר כדוריות הדם האדומות בנפח הדם (RBC) מספר תאי הדם מסוג רטיקולוציטים בדם (RET) ועוד.
נוסף על כך להערכת אנמיה של חוסר ברזל יש צורך לדגום בדם ריכוז של חומרים שונים כגון: רמת ברזל, רמת חלבון הפריטין ורמת חלבון הטרנספרין.
בדיקות נוספות שניתן לבצע על-מנת להעריך אנמיה הן בדיקה מיקרוסקופית של משטח דם ובמקרים חמורים או במקרים בהם קשה לבצע אבחנה ייבדק גם משטח של חומר שיישאב ממח העצם.
טיפול

הטיפול במחלת האנמיה הוא בהתאם לגורם:
באנמיה מחוסר ברזל - יינתן טיפול בברזל במינון גבוה.
בחוסר בוויטמין B12 וחוסר בחומצה פולית הטיפול הוא מתן הוויטמינים.
בחוסר בהורמון אריתרופויאטין יינתן תחליף של ההורמון, כדוגמת דרבופואטין אלפא (ארנספ).
במקרי דימום, יש לעצור את הדימום.
במקרים שלא ניתן לתקן את הגורם למחלה (כמו בתלסמיה) או במקרי אנמיה חמורים יינתן עירוי דם.
באנמיה אפלסטית, בה מח העצם נפגע, לפעמים יצטרך החולה לעבור השתלת מח עצם לצורך ריפוי המחלה.
ראו גם

אנמיה ממחלה כרונית
הערות שוליים

↑  מִעוּט דָּם במילון רפואה (תשנ"ט), באתר האקדמיה ללשון העברית
| --- | --- |
בקרת זהויות :  NLI: 987007294857005171  BNE: XX525089  BnF: cb12080260h (data)  GND: 4126536-1  LCCN: sh85004940  NARA: 10640166  NDL: 00563219  NKC: ph118537 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
וורן בייטי

| --- | --- |

וורן בייטי, 2001
 לידה:  30 במרץ 1937 (בן 87) ריצ'מונד, וירג'יניה
 שם לידה:  Henry Warren Beaty 
 סוגה מועדפת:  מערבון, סרט קומדיה, סרט רומנטי, סרט הרפתקאות, דמות קומיקס 
 מדינה:  ארצות הברית 
 תקופת הפעילות:  מ-1956 
 מקום לימודים:  בית הספר לתקשורת של אוניברסיטת נורת'ווסטרן  אוניברסיטת נורת'ווסטרן  בית הספר למשחק סטלה אדלר  Washington-Liberty High School 
 בן או בת זוג:  אנט בנינג (12 במרץ 1992–?)  מדונה (1989–1990)  איזבל אג'אני  לסלי קארון  מאיה פליסצקאיה  דיאן קיטון 
 צאצאים:  אלה ביטי, איזבל ביטי 
 מספר צאצאים:  4 
 פרסים והוקרה:  גלובוס הזהב על שם ססיל ב. דה-מיל (2007)  פרס גלובוס הזהב (1962)  פרס הזיכרון על שם אירווינג ת'אלברג (2000)  פרס אוסקר (1982)  פרס אריה הזהב (1998)  היכל התהילה של קליפורניה (2012)  פרס מכון הסרטים האמריקאי על מפעל חיים (2008)  פרס עולם התיאטרון (1960)  פרס דונוסטיה (2001)  פרס אוסקר לבמאי הטוב ביותר (1980)  פרס מרכז קנדי  מסדר האמנויות והספרות  פרס מועצת ביקורת הקולנוע האמריקנית לסרט הטוב ביותר  פרס גילדת הבמאים האמריקנית  פרס גילדת הכותבים של אמריקה 
 פרופיל ב-IMDb
 
הנרי וורן בייטי (באנגלית: Warren Beatty; נולד ב-30 במרץ 1937) הוא שחקן, מפיק, תסריטאי ובמאי קולנוע אמריקאי, זוכה פרס אוסקר לבמאי הטוב ביותר ופרס גלובוס הזהב. האקדמיה האמריקאית לקולנוע העניקה לו את הפרס לזכר אירווינג תלברג למפיקים מצטיינים (חברו הטוב ג'ק ניקולסון נתן לו אותו), וכן קיבל את פרס מרכז קנדי על תרומתו לתרבות האמריקנית.